
ŠAKIŲ RAJONO SAVIVALDYBĖS MERAS

POTVARKIS
DĖL PRITARIMO RENGTI GĖLO POŽEMINIO VANDENS GAVYBOS GRĘŽINIO, SKIRTO ŪKINEI KOMERCINEI VEIKLAI BEI INDIVIDUALIAM APSIRŪPINIMUI GERIAMUOJU VANDENIU, PROJEKTĄ

2024 m. rugsėjo   d. Nr. MT-
Šakiai

Vadovaudamasis Lietuvos Respublikos vietos savivaldos įstatymo 3 straipsnio 10 dalies 2 punktu, 25 straipsnio 5 dalimi, Žemės gelmių įstatymo 5 straipsnio 2 punkto 2 dalimi, Požeminio vandens gręžinių projektavimo, įrengimo,  konservavimo ir likvidavimo tvarkos aprašo, patvirtinto Lietuvos Respublikos aplinkos ministro 1999 m. gruodžio 23 d. įsakymu Nr. 417 „Dėl požeminio vandens gręžinių projektavimo, įrengimo, konservavimo ir likvidavimo tvarkos aprašo patvirtinimo“, 5 punktu, atsižvelgdamas į Šakių rajono Lukšių ŽŪB 2024 m. gegužės 24 d. pateiktą paraišką gėlo požeminio vandens gavybos gręžiniui projektuoti bei remdamasis UAB „Šakių vandenys“ 2024 m. rugsėjo 3 d. rašte Nr. S-429 „Dėl galimybės įsirengti gręžinį“ pateikta informacija,
p r i t a r i u, kad būtų rengiamas projektas gėlo požeminio vandens gavybos gręžinio, skirto ūkinei komercinei veiklai bei individualiam apsirūpinimui geriamuoju vandeniu, įrengimui Šakių rajono Lukšių ŽŪB pagal 2010 m. sausio 4 d. Valstybinės žemės nuomos sutartį Nr. 84/10-147 išnuomotame 7,6447 ha žemės ūkio paskirties žemės sklype (sklypo savininkas: Lietuvos Respublika, j. a. k. 1111105555), kurio registro Nr. 44/1341266, unikalus daikto Nr. 4400-2009-3396, sklypo adresas: Šakių r. sav., Lukšių sen., Kuprių k. 7. Planuojamas vandens gręžinio našumas – iki 99 m3/parą. 
Šis potvarkis per vieną mėnesį nuo potvarkio paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų administracinio teismo Kauno rūmams adresu: A. Mickevičiaus g. 8A, Kaunas.

